text: Se video: Politikere skal se på sparekatalog
  17 september 2014 kl. 05.48
  Onsdag skal politikerne i forretningsudvalget i Region Syddanmark se nærmere på det sparekatalog, som administrationen har udarbejdet med forslag til besparelser på næste års budget.
  Nedlæg lægehelikopteren i Nibøl og luk skadestuen i Vejle om natten. Det er blot to af forslagene i sparekataloget, der rummer forslag besparelser for omkring 130 millioner kroner. Sparemålet er 120 millioner, så der venter et større politisk puslespil, hvor der skal prioriteres benhårdt.
  - Den stramme økonomiaftale, som regeringen har påtvunget regionerne, betyder, at vi på nogle punkter kommer til at tilbyde patienterne en ringere service næste år ? set i forhold til i år. Vi har en god tradition i Region Syddanmark for at få vores udgifter til at flugte med vores indtægter. Det vil vi også arbejde hårdt på, at de gør næste år, men konsekvensen er altså, at vi må tilbyde vores patienter en ringere service, siger regionsrådsformand Carl Holst (V).
  Se indslaget fra TV SYDs middagsudsendelse herunder (varighed 19 sekunder)
   
   
  Se hele sparekataloget her:
  
  